钦定古今图书集成/明伦汇编/氏族典/第058卷 > 徐应龙
## 钦定古今图书集成/明伦汇编/氏族典/第058卷 > 徐应龙

按《宋史徐应龙传》：“应龙，字允叔，淳熙二年，第进士，调
衡州法曹、湖南检法官。潭获劫盗，首谋者已系狱，妄
指逸者为首，提刑卢彦德欲寘逸盗于法，应龙力与
之辨，彦德不能夺，闻者多其有守，交荐之，改秩知瑞
州高安县，主淮西机宜文字，知南恩州。陈自强当国，
乃旧同舍，应龙丐雷州而去。召监都进奏院，迁国子”
博士，守工部员外郎，进户部侍郎，迁国子司业兼实
录院检讨官，崇政殿说书，守秘书少监兼权工部侍
郎，迁吏部侍郎，进刑部尚书兼侍读。应龙在讲筵，多
指陈时政，宰相史弥远恶之，免侍读。未几，兼太子詹
事，徙吏部尚书，以焕章阁学士提举嵩山崇福宫。嘉
定十七年卒，赠开府仪同三司，谥文肃。